
Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Έγκριση της κυκλοφοριακής ρύθμισης της υπ' 
αριθμ. 290/2016 απόφασης του Δημοτικού Συμ¬ 
βουλίου του Δήμου Ηλιούπολης. 

2 

Εσωτερικό Σύστημα Διασφάλισης Ποιότητας 
(ΕΣΔΠ) του Πανεπιστημίου Θεσσαλίας. 

3 

Ορισμός διατάκτη των δαπανών του Τ.Ε.Ι. Θεσ¬ 
σαλίας σε περίπτωση απουσίας ή κωλύματος του 
Πρύτανη του Τ.Ε.Ι. Θεσσαλίας. 

4 

Καθιέρωση με αμοιβή υπερωριακής, νυκτερινής 
και εξαιρέσιμων ημερών εργασίας του μόνιμου 
προσωπικού και του προσωπικού με σχέση εργα¬ 
σίας Ιδιωτικού Δικαίου του Πρωτοβάθμιου Εθνι¬ 
κού Δικτύου Υγείας (Π.Ε.Δ.Υ.) της 4ης Υ.Πε. Μακε¬ 
δονίας και Θράκης, για το έτος 2018. 


ΑΠΟΦΑΣΕΙΣ 

Αριθμ. 12511/120 και 83053/830/2017 (1) 

Έγκριση της κυκλοφοριακής ρύθμισης της υπ' 
αριθμ. 290/2016 απόφασης του Δημοτικού Συμ¬ 
βουλίου του Δήμου Ηλιούπολης. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τις διατάξεις του ν. 3852/2010 (ΦΕΚ 87/Α 77.6.2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης Πρόγραμμα Καλλικράτης» όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α730.5.1997) «Διοίκηση, οργάνωση, στελέ- 
χωση της Περιφέρειας, ρύθμιση θεμάτων για τη Τοπική 
Αυτοδιοίκηση και άλλες διατάξεις». 

3. Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α72015) "Εκδημοκρατισμός της Διοίκησης - Κα¬ 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις" 
όπως συμπληρώθηκε με τις διατάξεις του άρθρου 24 


του ν. 4368/2016 (ΦΕΚ 21/Α72016) "Μέτρα για την επι¬ 
τάχυνση του κυβερνητικού έργου και άλλες διατάξεις". 

4. Το άρθρο 52 του ν. 2696/1999 (ΦΕΚ 57/Α723.3.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως αντικαταστάθηκε με το άρθρο 48, παρ. 
9 του ν. 4313/2014 (ΦΕΚ 261 /Α717.12.2014). 

5. Το άρθρο 109 του ν. 2696/1999 (ΦΕΚ 57/Α7 
23.3.1999), περί δημοσίευσης αποφάσεων που εκδίδο- 
νται κατ'εξουσιοδότηση του Κώδικα Οδικής Κυκλοφο¬ 
ρίας, στην Εφημερίδα της Κυβερνήσεως. 

6. Τις διατάξεις του π.δ. 135/23.12.2010 (ΦΕΚ 228/ 
Α727.12.2010) «Οργανισμός της Αποκεντρωμένης Δι¬ 
οίκησης Αττικής» όπως ισχύει. 

7. Το άρθρο 90 του π.δ. 63/2005 (ΦΕΚ 98/Α722.4.2005) 
"Κωδικοποίηση της νομοθεσίας για την κυβέρνηση και 
τα κυβερνητικά όργανα". 

8. Την υπ' αριθμ. 15869/15.5.2017 απόφαση του 
Υπουργού Εσωτερικών (ΦΕΚ 250/Υ.Ο.Δ.Δ./26.5.2017) με 
την οποία ο Σπυρίδων Κοκκινάκης διορίστηκε στη θέση 
του Συντονιστή της Αποκεντρωμένης Διοίκησης Αττικής. 

9. Τ ις υπ'αριθμ. 1115/2012,49/2012 και 819/2013 απο¬ 
φάσεις του Συμβουλίου της Επικράτειας. 

10. Το υπ'αριθμ. πρωτ. 48823/39998/18.9.2013 έγγρα¬ 
φο του Γ.Γ. Αποκεντρωμένης Διοίκησης Αττικής, με θέμα: 
"Διευκρινίσεις - Οδηγίες περί Εγκρίσεων Κυκλοφοριακών 
Ρυθμίσεων οδικών δικτύων στους Ο.Τ.Α. και στους χερ¬ 
σαίους χώρους λιμένων". 

11. Την υπ' αριθμ. οικ. 47601/17682/8.6.2017 (ΦΕΚ 
2056/Β714.6.2017) απόφαση του Συντονιστή Αποκε¬ 
ντρωμένης Διοίκησης Αττικής περί μεταβίβασης δικαι¬ 
ώματος υπογραφής. 

12. Το υπ' αριθμ. 15109/13.5.2013 έγγραφο της 
Δ/νσης Οργάνωσης και Λειτουργίας ΟΤΑτου Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

13. Την υπ' αριθμ. πρ. οικ. 47870/39280/10.9.2013 
(ΑΔΑ: ΒΛ9ΛΟΡ1Κ-ΔΞΩ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας και 
λήψης αποφάσεων αναφορικά με τα μέτρα του άρθρου 
52Α του ν. 2696/1999». 

14. Την υπ' αριθμ. πρ. οικ. 22769/12259/19.3.2015 
(ΑΔΑ: 7ΞΦΔΟΡ1Κ-ΙΡΚ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας και 
λήψης αποφάσεων αναφορικά μετά μέτρα του άρθρου 
52Α του ν. 2696/1999». 

15. Το υπ' αριθμ. πρωτ. 2210/759/2017 έγγραφο 
της Δ/νσης Διοίκησης, με το οποίο διαβιβάσθηκε στη 
Δ/νση Τεχνικού Ελέγχου η, νομοτύπως ληφθείσα, όπως 
αναφέρει η παραπάνω αρμόδια Υπηρεσία, υπ' αριθμ. 
290/2016 απόφαση Δημοτικού Συμβουλίου του Δήμου 
Ηλιούπολης μετά σχετικά έγγραφα και έλαβε αριθμ. πρ. 
7637/57/2017. 

16. .Το υπ'αριθμ. πρωτ. 7637/57/2017 έγγραφο της 
Υπηρεσία μας προς τον Δήμο Ηλιούπολης. 

17. Το υπ'αριθμ. πρωτ. 13776/2017 έγγραφο του Δή¬ 
μου Ηλιούπολης προς την Υπηρεσία μας, που έλαβε 
αριθμ. πρ. 83053/830/2017. 

18. Το υπ' αριθμ. πρωτ. οικ. 2156/2018 έγγραφο του 
Δήμου Ηλιούπολης προς την Υπηρεσία μας, που έλαβε 
αριθμ. πρ. 12511/120/2018. 

19. ΤηνΤεχνική Έκθεση Κυκλοφοριακών Ρυθμίσεων 
της Τεχνικής Υπηρεσίας του Δήμου Ηλιούπολης, βάσει 
της οποίας ελήφθη η υπ'αριθμ. 117/2016 απόφαση της 
ΕΠΟΙΖΩ, για τις υπόψη κυκλοφοριακές ρυθμίσεις της υπ' 
αριθμ. 290/2016 απόφασηςτου Δημοτικού Συμβουλίου 
του Δήμου Ηλιούπολης. 

20. Την υπ'αριθμ. 290/2016 απόφαση του Δ.Σ. του Δή¬ 
μου Ηλιούπολης, με την οποία αποφάσισε την έγκριση 
των υπόψιν κυκλοφοριακών ρυθμίσεων. 

21. Το γεγονός ότι, από την παρούσα απόφαση κυ- 
κλοφοριακών ρυθμίσεων όπως αναφέρεται στο ως 
άνω (19) προκαλείται δαπάνη που εντάσσονται στο Κ.Α. 
30.6662.0001 ποσού 15.000,00 σε βάρος του προϋπολο¬ 
γισμού του έτους 2018 του Δήμου Ηλιούπολης. 

και επειδή: 

Οι προτεινόμενες κυκλοφοριακές ρυθμίσεις αιτιολο¬ 
γούνται επαρκώςαπό τηνΤεχνική Υπηρεσία,τουΔήμου 
Ηλιούπολης και συμβάλλουν στην εξυπηρέτηση των πο¬ 
λιτών και στη βελτίωση των κυκλοφοριακών συνθηκών 
της περιοχής, αποφασίζουμε: 

Την έγκριση της μονοδρόμησης των παρακάτω οδών 
για τα τμήματά τους μεταξύ της Λ. Σοφ. Βενιζέλου και 
της οδού Λεωνιδίου: 

• Πλάτωνος με κατεύθυνση προς την Λ. Σοφ. Βενιζέλου 

• Κλεάνθους με κατεύθυνση προς την οδό Λεωνιδίου 

• Καρνεάδου με κατεύθυνση προς την οδό Λεωνιδίου 

Οι εν λόγω εγκρίσεις χορηγούνται με τις εξής προϋ¬ 
ποθέσεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων, να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με την παρούσα από¬ 
φαση να ισχύουν από την τοποθέτηση των οικείων πι¬ 


νακίδων σήμανσης, εκτός αν κατά το χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Αυτοδίκαιης ανάκλησή της, σε περίπτωση μη τήρη¬ 
σης των όρων και των προϋποθέσεων που έχουν τεθεί 
από τους αρμοδίους φορείς καθώς και με την απόφαση 
αυτή. 

5. Μη νομιμοποίησης τυχόν παράνομων ενεργειών. 

6. Παρακολούθησης της ακριβούς εκτέλεσης των 
όρων που έχουν τεθεί με αυτή, από τις Αρχές προς τις 
οποίες αποστέλλεται, στα πλαίσια των αρμοδιοτήτων 
τους. 

7. Να τηρούνται απαρέγκλιτα τα όσα αναγράφονται 
στηνΤεχνική - Εισηγητική Έκθεση κυκλοφοριακών ρυθ¬ 
μίσεων της Δ/νσηςΤεχνικών Υπηρεσιών του Δήμου Ηλι¬ 
ούπολης, βάσει της οποίας ελήφθη η εν λόγω απόφαση 
του Δημοτικού Συμβουλίου του Δήμου Ηλιούπολης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Φεβρουάριου 2018 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 3771/18/ΓΠ (2) 

Εσωτερικό Σύστημα Διασφάλισης Ποιότητας 

(ΕΣΔΠ) του Πανεπιστημίου Θεσσαλίας. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

Ι.Τις διατάξεις των άρθρων 14, 28, 29, 64, 66, 71, 72 
και 80, παρ. 22 (α) και (γ) του ν. 4009/2011 «Δομή, λει¬ 
τουργία, διασφάλιση της ποιότητας των σπουδών και δι¬ 
εθνοποίηση των ανωτάτων εκπαιδευτικών ιδρυμάτων», 
(ΦΕΚ 195/6.9.2011 τ.Α'), όπως έχουν τροποποιηθεί και 
ισχύουν. 

2. Τις διατάξεις των άρθρων 7, 8 και 83 παρ. 5 
ν. 4485/2017, «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες διατά¬ 
ξεις», (ΦΕΚ 114/4.8.2017 τ.Α'). 

3. Την αριθμ. 10459/11.7.2014 (ΦΕΚ 435/τ. ΥΟΔΔ/ 
21.7.2014) απόφαση του Συμβουλίου του Π.Θ. σε συν¬ 
δυασμό με την αριθμ. Φ.120.61/24/119521 /Β2/29.7.2014 
διαπιστωτική πράξη του Υπουργού ΠΑΙΘ για το διορισμό 
Πρύτανη του Π.Θ.. 

4. Τη σχετική απόφαση που έλαβε η Σύγκλητος του Πα¬ 
νεπιστημίου Θεσσαλίας στην αριθμ. 190η/21.12.2017 Συ¬ 
νεδρίασή της (Ακαδ. θέμα 3,1 ΑΔΑ:6ΚΜΚ469Β7Ξ-ΩΣΥ). 

5. Το σχετικό απόσπασμα πρακτικού της 1 ης/6.2.2018 
Συνεδρίασης της Μονάδας Διασφάλισης Ποιότητας 
(ΜΟΔΙΠ) του Πανεπιστημίου Θεσσαλίας. 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του τακτικού 
προϋπολογισμού του Πανεπιστημίου Θεσσαλίας, απο¬ 
φασίζουμε: 







Τεύχος Β' 910/15.03.2018 

Το Εσωτερικό Σύστημα Διασφάλισης Ποιότητας 
(ΕΣΔΠ) του Πανεπιστημίου Θεσσαλίας: Δομή, λειτουρ¬ 
γία και αρμοδιότητες, ως ακολούθως: 

Άρθρο 1 

Σκοπός και πεδίο εφαρμογής του Εσωτερικού 

Συστήματος Διασφάλισης Ποιότητας (ΕΣΔΠ) 

1. Σκοπός του Εσωτερικού Συστήματος Διασφάλισης 
Ποιότητας (ΕΣΔΠ), είναι η επίτευξη υψηλής ποιότητας 
λειτουργίας του Ιδρύματος και η συνεχής βελτίωση του 
εκπαιδευτικού και ερευνητικού του έργου, καθώς και η 
αποτελεσματική λειτουργία και απόδοση των υπηρεσιών 
του, σύμφωνα με τις διεθνείς πρακτικές, ιδίως εκείνες 
του Ευρωπαϊκού Χώρου Ανώτατης Εκπαίδευσης, και τις 
αρχές και κατευθύνσεις της ΑΔΙΠ. 

2. Το πεδίο εφαρμογής του Εσωτερικού Συστήματος 
Διασφάλισης Ποιότητας (ΕΣΔΠ) είναι η εφαρμογή της 
διασφάλισης ποιότητας στις ακαδημαϊκές μονάδες, στις 
διοικητικές υπηρεσίες και στο ανθρώπινο δυναμικό 
του Ιδρύματος. Ειδικότερα σε αυτό περιλαμβάνεται η 
πιστοποίηση του Εσωτερικού Συστήματος Διασφάλισης 
Ποιότητας (ΕΣΔΠ) και η ακαδημαϊκή πιστοποίηση των 
Προγραμμάτων Σπουδών του Ιδρύματος. 

Άρθρο 2 

Δομή του Εσωτερικού Συστήματος 

Διασφάλισης Ποιότητας (ΕΣΔΠ) 

1. Η δομή του Εσωτερικού Συστήματος Διασφάλισης 
Ποιότητας (ΕΣΔΠ) περιλαμβάνει διεργασίες, διαδικασίες 
και οδηγίες εργασίας οι οποίες συνδέονται και αλληλοε- 
πιδρούν μεταξύ τους ώστε να παράγονται τα επιμέρους 
και τα συνολικά αποτελέσματα της λειτουργίας του Συ¬ 
στήματος. Η δομή του Εσωτερικού Συστήματος Διασφά¬ 
λισης Ποιότητας (ΕΣΔΠ) αποτυπώνεται αναλυτικά στο 
Εγχειρίδιο Ποιότητας. 

2. Οι διεργασίες είναι οι οργανικές ενότητες του Συ¬ 
στήματος, οι οποίες περιγράφονται στο Εσωτερικό Σύ¬ 
στημα Διασφάλισης Ποιότητας (ΕΣΔΠ), προσλαμβάνουν 
τα οικεία εισερχόμενα ποσοτικά και ποιοτικά δεδομένα 
του Ιδρύματος και αποδίδουν αντίστοιχα ή σχετικά με 
τη διεργασία αποτελέσματα. 

3. Η διαδικασία είναι ο τρόπος με τον οποίο υλοποιείται 
η διεργασία. Η διαδικασία έχει έναρξη, στάδια και λήξη. 

4. Η οδηγία εργασίας είναι η περιγραφή κάποιου/ων 
σταδίου/ων της διαδικασίας με τη μορφή αναλυτικών 
βημάτων και έχει ως σκοπό την υλοποίησή της. 

5. Η τεκμηρίωση κάθε διεργασίας υλοποιείται από 
τα αναγκαία έγγραφα και αρχεία σε ηλεκτρονική ή/και 
έντυπη μορφή. 

6. Μέσα αξιολόγησης της διεργασίας. Τα αποτελέ¬ 
σματα της διεργασίας μπορούν να αξιολογούνται με τη 
χρήση δεικτών οι οποίοι προσδιορίζονται στο πλαίσιο 
του Εγχειριδίου Ποιότητας του Εσωτερικού Συστήμα¬ 
τος Διασφάλισης Ποιότητας (ΕΣΔΠ) του Ιδρύματος (Κθγ 
ΡθΓίοππθπεθ Ιπάίε3ΐθΓ5 ΚΡΙ'5 - Δείκτες Επιδόσεων). 

Ειδικότερα, στο Εγχειρίδιο Ποιότητας, το οποίο συ- 
ντάσσεται, αναθεωρείται από τη ΜΟΔΙΠ και εγκρίνεται 
από τη Σύγκλητο του Ιδρύματος, όποτε αυτό κρίνεται 
αναγκαίο, περιλαμβάνονται όλες οι διεργασίες του Εσω¬ 
τερικού Συστήματος Διασφάλισης Ποιότητας (ΕΣΔΠ). 


Ενδεικτικά, ως διεργασίες και διαδικασίες του Εσωτε¬ 
ρικού Συστήματος Διασφάλισης Ποιότητας (ΕΣΔΠ) του 
Πανεπιστημίου Θεσσαλίας, αναφέρονται οι ακόλουθες: 

1. Πολιτική του Ιδρύματος για τη διασφάλιση ποιό¬ 
τητας. 

2. Θέσπιση στόχων διασφάλισης της ποιότητας. 

3. Διάθεση και διαχείριση αναγκαίων πόρων. 

4. Εσωτερική αξιολόγηση των προγραμμάτων σπου¬ 
δών και του Εσωτερικού Συστήματος Διασφάλισης Ποι¬ 
ότητας (ΕΣΔΠ). 

5. Σχεδιασμός, έγκριση και αναθεώρηση προγραμμά¬ 
των σπουδών. 

6. Παρακολούθηση του διδακτικού, ερευνητικού και 
διοικητικού έργου. 

7. Συλλογή και ανάλυση δεδομένων ποιότητας. 

8. Δημοσιοποίηση πληροφοριών. 

9. Εξωτερική αξιολόγηση: πιστοποίηση / επαναπιστο- 
ποίηση των προγραμμάτων σπουδών και του Εσωτερι¬ 
κού Συστήματος Διασφάλισης Ποιότητας (ΕΣΔΠ). 

10. Συμμετοχή σε διεθνείς λίστες κατάταξης (ΡώηΙάηςι). 

Άρθρο 3 

Συγκρότηση και αρμοδιότητες 

της Μονάδας Διασφάλισης Ποιότητας (ΜΟΔΙΠ) 

Α. Συγκρότηση της Μονάδας Διασφάλισης Ποιότητας 
(ΜΟΔΙΠ) 

Η Μονάδα Διασφάλισης Ποιότητας αποτελεί το κεντρι¬ 
κό συντονιστικό όργανο όλων των διαδικασιών διασφά¬ 
λισης ποιότητας και αξιολόγησης του Ιδρύματος, βάσει 
του άρθρου 14 του ν. 4009/2011. 

Η ΜΟΔΙΠ του Πανεπιστημίου Θεσσαλίας συγκροτεί¬ 
ται με απόφαση της Συγκλήτου σύμφωνα με τις διατά¬ 
ξεις των άρθρων 14 του ν. 4009/2011 και 83 παρ. 5 του 
ν. 4485/2017 όπως αυτές ισχύουν και αποτελείται από: 

α) τον Αναπληρωτή Πρύτανη / Αντιπρύτανη με αρμο¬ 
διότητα τα Ακαδημαϊκά Θέματα, ως πρόεδρο, 

β) πέντε (5) μέλη ΔΕΠ ως τακτικά μέλη, με ισάριθμα 
ως αναπληρωματικά, που ορίζονται με απόφαση της 
Συγκλήτου, ύστερα από πρόταση του Πρύτανη, με τε¬ 
τραετή θητεία. 

γ) έναν εκπρόσωπο κάθε κατηγορίας προσωπικού 
που προβλέπεται στα άρθρα 28 και 29 του ν. 4009/2011, 
όπωςτροποποιήθηκαν και ισχύουν με δικαίωμα ψήφου, 
όταν συζητούνται θέματα της αντίστοιχης κατηγορίας 
προσωπικού, με ετήσια θητεία. 

δ) έναν εκπρόσωπο των προπτυχιακών φοιτητών 
και έναν εκπρόσωπο των μεταπτυχιακών φοιτητών και 
υποψήφιων διδακτόρων, εφόσον υπάρχουν, ως μέλη, 
με ετήσια θητεία. 

Β. Οι αρμοδιότητεςτης Μονάδας Διασφάλισης Ποιότη¬ 
τας του Πανεπιστημίου Θεσσαλίας, όπως αυτές αναφέρο- 
νται στο άρθρο 14 του ν. 4009/2011, είναι οι ακόλουθες: 

• Η ανάπτυξη συγκεκριμένης πολιτικής, στρατηγικής 
και των απαραίτητων διαδικασιών για τη συνεχή βελτί¬ 
ωση της ποιότητας του έργου και των υπηρεσιών του 
Ιδρύματος, που αποτελεί το εσωτερικό σύστημα δια¬ 
σφάλισης ποιότητας του Ιδρύματος. 

• Η οργάνωση, λειτουργία και συνεχής βελτίωση του 
εσωτερικού συστήματος διασφάλισης ποιότητας του 
Ιδρύματος. 

■ Ο συντονισμός και η υποστήριξη των διαδικασιών 
αξιολόγησης των ακαδημαϊκών μονάδων και των λοιπών 
υπηρεσιών του Ιδρύματος. 

• Η υποστήριξη των διαδικασιών εξωτερικής αξιολόγη¬ 
σης και πιστοποίησης των προγραμμάτων σπουδών και 
του εσωτερικού συστήματος διασφάλισης της ποιότητας 
του Ιδρύματος, στο πλαίσιο των αρχών, κατευθύνσεων 
και οδηγιών της ΑΔΙΠ. 

■ Η ανάπτυξη πληροφοριακού συστήματος διαχείρισης 
των δεδομένων της αξιολόγησης σε συνεργασία με την ΑΔΙΠ. 

• Η συστηματική παρακολούθηση και δημοσιοποίηση 
στον ιστότοπο του ιδρύματος των σχετικών με την αξιο¬ 
λόγηση των διαδικασιών και των αποτελεσμάτων τους. 

Γ. Ειδικότερα, εκτός από τις ως άνω αναφερόμενες γενι¬ 
κές αρμοδιότητες, ευθύνη της ΜΟΔΙΠ είναι η υλοποίηση 
και των ακόλουθων: 

■ Η συστηματική αναθεώρηση/επικαιροποίηση του 
Εγχειριδίου Ποιότητας του Εσωτερικού Συστήματος Δι¬ 
ασφάλισης Ποιότητας (ΕΣΔΠ) του Ιδρύματος. 

• Η εποπτεία της εφαρμογής του Εσωτερικού Συστή¬ 
ματος Διασφάλισης Ποιότητας (ΕΣΔΠ) και ο περιοδικός 
έλεγχος της λειτουργίας του στα πεδία εφαρμογής του. 

• Η σύνταξη και υποβολή στα αρμόδια όργανα της 
Διοίκησης της έκθεσης εσωτερικής αξιολόγησης του 
Εσωτερικού Συστήματος Διασφάλισης Ποιότητας (ΕΣΔΠ) 
με σκοπό τον εντοπισμό ενδεχόμενων αποκλίσεων και 
συστάσεων προς βελτίωση. 

• Η ευθύνη για την τήρηση των διαδικασιών ελέγχου 
των κριτηρίων σχετικά με τον σχεδίασμά, την έγκριση 
και την αναθεώρηση των προγραμμάτων σπουδών με 
σκοπό τη διασφάλιση και τη συνεχή βελτίωση της ποι¬ 
ότητάς τους. 

• Η συλλογή, παρακολούθηση και ανάλυση δεδομένων 
ποιότητας, όπου αυτό κρίνεται σκόπιμο, τόσο από το 
Ολοκληρωμένο Πληροφοριακό Εθνικό Σύστημα Ποιό¬ 
τητας (ΟΠΕΣΠ) της ΑΔΙΠ όσο και από το Πληροφοριακό 
Σύστημα της ΜΟΔΙΠ και ιδίως δεδομένα σχετικά με τα 
προγράμματα σπουδών, το διδακτικό και ερευνητικό 
έργο και τη διοικητική λειτουργία του Ιδρύματος. 

■ Η στατιστική ανάλυση και απεικόνιση δεδομένων 
ποιότητας και των αποτελεσμάτων αξιολόγησης, ως 
συντελεστών για λήψη αποφάσεων σε κάθε επίπεδο 
λειτουργίας του Ιδρύματος. 

■ Η αξιολόγηση της ποιότητας των προσφερόμενων 
εκπαιδευτικών δραστηριοτήτων, ιδίωςτου Κέντρου Επι¬ 
μόρφωσης και Δια Βίου Μάθησης (Κ.Ε.ΔΙ.ΒΙ.Μ.) και των 
συναφών Δομών, καθώς και των Εργαστηρίων/Κλινικών. 

■ Η ευθύνη για συστηματική παρακολούθηση της 
επικαιροποίησης των ιστοσελίδων των Τμημάτων, των 
Σχολών, της ΜΟΔΙΠ και του Ιδρύματος, με σκοπό την 
έγκυρη και επαρκή παροχή και διάχυση δημόσιας πλη¬ 
ροφόρησης αναφορικά με τις εκπαιδευτικές δραστηρι¬ 
ότητες, τη λειτουργία των προγραμμάτων σπουδών και 
τη γενικότερη δραστηριότητα του Ιδρύματος. 

• Η διαβίβαση των τελικών εκθέσεων εξωτερικής αξι¬ 
ολόγησης / πιστοποίησης / επαναπιστοποίησης των 
προγραμμάτων σπουδών στις ακαδημαϊκές μονάδες. 

• Η αποδελτίωση των πάσης φύσεως εκθέσεων για την 
επισήμανση των αδυναμιών με σκοπό την διαμόρφωση 


προτάσεων προς τα αρμόδια όργανα σχετικά με την ενί¬ 
σχυση περιοχών οι οποίες χρήζουν βελτίωσης. 

• Η μέριμνα για τη διασύνδεση - διαλειτουργικότη- 
τα του πληροφοριακού συστήματος της ΑΔΙΠ και της 
ΜΟΔΙΠ με τα υφιστάμενα πληροφοριακά συστήματα 
του Ιδρύματος. 

• Η ενημέρωση της Διοίκησης του Ιδρύματος σχετικά 
με διεθνείς τάσεις και καλές πρακτικές αναφορικά με τη 
διασφάλιση ποιότητας στην τριτοβάθμια εκπαίδευση. 

• Η οργάνωση και διεξαγωγή ενημερωτικών συναντή¬ 
σεων, ημερίδων, συνεδρίων και λοιπών εκδηλώσεων για 
θέματα που άπτονται των αρμοδιοτήτων της ΜΟΔΙΠ. 

• Η συγκρότηση συμβουλευτικών επιτροπών για την 
υποβοήθηση των αναγκών της ΜΟΔΙΠ. 

• Η διεξαγωγή ερευνών / μελετών αναφορικά με την 
ποιότητα του διδακτικού, του ερευνητικού και του διοι¬ 
κητικού έργου του Ιδρύματος. 

• Η συνεργασία και η επικοινωνία με την ΑΔΙΠ, καθώς 
και με τα υπόλοιπα μέρη τα οποία εμπλέκονται στην 
εφαρμογή και υλοποίηση του Εσωτερικού Συστήματος 
Διασφάλισης Ποιότητας (ΕΣΔΠ) του Ιδρύματος. 

• Ο εντοπισμός και η προβολή βέλτιστων πρακτικών 
του Ιδρύματος σε τομείς της δράστηριότητάς του. 

• Η εξέταση των αποτελεσμάτων της εσωτερικής 
αξιολόγησης των προγραμμάτων σπουδών, η έκδοση 
συστάσεων σχετικά με ενδεχόμενα σφάλματα, παρα¬ 
λείψεις και άλλες ενδεικνυόμενες ενέργειες, καθώς και 
η διαβίβασή τους στην αντίστοιχη Ακαδημαϊκή Μονάδα 
του Ιδρύματος. 

• Η σύνταξη εκθέσεων αναφορικά με τις αρμοδιότη¬ 
τες της ΜΟΔΙΠ και η υποβολή τους στη Διοίκηση του 
Ιδρύματος. 

• Η μέριμνα για συλλογή, επεξεργασία, ανάλυση και 
παροχή δεδομένων του Πανεπιστημίου Θεσσαλίας στις 
διεθνείς λίστες κατάταξης των Ιδρυμάτων Ανώτατης 
Εκπαίδευσης, καθώς και η σύνταξη προτάσεων-εισηγή- 
σεων επί του θέματος. 

• Η τήρηση έντυπου και ηλεκτρονικού αρχείου. 

• Λοιπές αρμοδιότητες, όπως αυτές προβλέπονται από 
τη νομοθεσία, τον Οργανισμό, τον Εσωτερικό Κανονισμό 
του Ιδρύματος ή ανατίθενται από τα αρμόδια όργανα της 
Διοίκησης του Ιδρύματος στη ΜΟΔΙΠ. 

Άρθρο 4 

Λειτουργία και πόροι της Μονάδας Διασφάλισης 

Ποιότητας (ΜΟΔΙΠ) - Γραμματεία ΜΟΔΙΠ 

1. Η Μονάδα Διασφάλισης Ποιότητας (ΜΟΔΙΠ) του 
Πανεπιστημίου Θεσσαλίας συνεδριάζει μετά από πρό¬ 
σκληση του Προέδρου της τουλάχιστον μια φορά ανά 
τρίμηνο κατά τη διάρκεια του ακαδημαϊκού έτους, καθώς 
και εκτάκτως όταν κρίνεται σκόπιμο. Οι συνεδριάσεις 
της ΜΟΔΙΠ διέπονται από τις διατάξεις σχετικά με τη 
λειτουργία των συλλογικών οργάνων, όσο και από τον 
Εσωτερικό Κανονισμό Λειτουργίας του Ιδρύματος. 

2. Η διοικητική υποστήριξη της Μονάδα Διασφάλισης 
Ποιότητας (ΜΟΔΙΠ) παρέχεται από τη Γραμματεία της 
ΜΟΔΙΠ, η οποία ανήκει στη Διεύθυνση Ακαδημαϊκών 
Θεμάτων. Το γραφείο της ΜΟΔΙΠ στελεχώνεται από δι¬ 
οικητικούς υπαλλήλους ή εξωτερικούς συνεργάτες, τα 

προσόντα των οποίων προβλέπονται στον Οργανισμό 
του Ιδρύματος και καθορίζονται από τα αρμόδια όργα¬ 
να της Διοίκησης. Στις αρμοδιότητες του γραφείου της 
ΜΟΔΙΠ εντάσσονται η διοικητική υποστήριξη της Μο¬ 
νάδας, η μέριμνα για την εκτέλεση των αποφάσεών της 
και η εν γένει συνδρομή της επί των ως άνω γενικών και 
ειδικότερων αναφερόμενων αρμοδιοτήτων της. 

3. Η χρηματοδότηση της Μονάδας Διασφάλισης Ποιό¬ 
τητας (ΜΟΔΙΠ) του Πανεπιστημίου Θεσσαλίας παρέχεται 
μέσω ιδίων πόρων του Ιδρύματος, καθώς και εθνικών, 
ευρωπαϊκών ή διεθνών προγραμμάτων. Η Διοίκηση 
του Πανεπιστημίου Θεσσαλίας μεριμνά για την παροχή 
των αναγκαίων υποδομών και πόρων προκειμένου να 
επιτυγχάνεται η εύρυθμη λειτουργία του Εσωτερικού 
Συστήματος Διασφάλισης Ποιότητας(ΕΣΔΠ), καθώς και 
η απρόσκοπτη εφαρμογή και υλοποίηση της Πολιτικής 
Διασφάλισης Ποιότητας του Ιδρύματος. 

Άρθρο 5 

Αναθεώρηση του ΕΣΔΠ 

Το Εσωτερικό Σύστημα Διασφάλισης Ποιότητας 
(ΕΣΔΠ) του Πανεπιστημίου Θεσσαλίας αναθεωρείται το 
αργότερο κάθε έξι έτη. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 7 Μαρτίου 2018 

Ο Πρύτανης 

ΓΕΩΡΓΙΟΣ ΠΕΤΡΑΚΟΣ 


Αριθμ. 1251 _ (3) 

Ορισμός διατάκτη των δαπανών του Τ.Ε.Ι. Θεσ¬ 
σαλίας σε περίπτωση απουσίας ή κωλύματος του 
Πρύτανη του Τ.Ε.Ι. Θεσσαλίας. 

Ο ΠΡΥΤΑΝΗΣΤΟΥΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ (Τ.Ε.Ι.) ΘΕΣΣΑΛΙΑΣ 

Λαμβάνοντας υπόψη: 

1 .Τις διατάξεις των άρθρων 1 «Διάρθρωση της ανώτα¬ 
της εκπαίδευσης - Νομική μορφή των Α.Ε.Ι.», 2 «Ορισμοί» 
(ΜΕΡΟΣ ΠΡΩΤΟ - ΚΕΦ. Α') του ν. 4485/2017 (ΦΕΚ Α' 114) 
«Οργάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις», καθώς 
και το π.δ. 83/2013 «Μετονομασία του Τ.Ε.Ι. Λάρισας σε 
Τ.Ε.Ι. Θεσσαλίας - Μετονομασία Σχολής και Τμημάτων - 
Συγχώνευση Τμημάτων- Κατάργηση Παραρτημάτων και 
Τμημάτων - Συγκρότηση Σχολών του Τ.Ε.Ι. Θεσσαλίας» 
(ΦΕΚ Α' 123), όπως τροποποιήθηκε και συμπληρώθηκε 
με το π.δ. 127/2013 (ΦΕΚ Α' 190). 

2. Το ν. 2632/1995 «Περί Δημοσίου Λογιστικού, ελέγχου 
των Δαπανών του Κράτους και άλλες διατάξεις» όπως 
τροποποιήθηκε και ισχύει. 

3. Τις περ. α και η της παρ. 15 του άρθρου 15 «Πρύ¬ 
τανης - Αντιπρυτάνεις» του ν. 4485/2017 (ΦΕΚ Α' 114) 


«Οργάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις». 

4. Τις διατάξεις των άρθρων 2,3 και 4 του ν. 3861/2010 
(ΦΕΚ 112 Α') «Ενίσχυση της διαφάνειας με την υποχρεω¬ 
τική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδίκτυο 
«Πρόγραμμα Διαύγεια» και άλλες διατάξεις», όπως τροπο¬ 
ποιήθηκε με το άρθρο 23 του ν. 4210/2013 (ΦΕΚ 254 Α') 
«Ρυθμίσεις Υπουργείου Διοικητικής Μεταρρύθμισης και 
Ηλεκτρονικής Διακυβέρνησης και άλλες διατάξεις». 

5. Την αριθμ. 201651/Ζ1/21.11.2017 διαπιστωτική πρά¬ 
ξη του Υπουργού Παιδείας, Έρευνας και Θρησκευμάτων 
σχετικά με την εκλογή του Πρύτανη και των τεσσάρων 
(4) Αντιπρυτάνεων του Τ.Ε.Ι. Θεσσαλίας, με θητεία από 
1.12.2017 έως 30.11.2021 (ΦΕΚ 627/ΥΟΔΔ/28.11.2017). 

6. Την υπ'αριθμ. 7582/29.12.2017 (ΑΔΑ: 6ΔΕ546914Κ-ΓΒΥ) 
απόφαση του Πρύτανη του Τ.Ε.Ι. Θεσσαλίας, με θέμα «Τομέας 
ευθύνης και επιμέρους αρμοδιότητες των Αντιπρυτάνεων 
του Τεχνολογικού Εκπαιδευτικού Ιδρύματος (Τ.Ε.Ι.) Θεσσα¬ 
λίας» που δημοσιεύθηκε στο ΦΕΚ 4867/Β729.12.2017. 

7. Το υπ' αριθμ. 5/15.2.2018 (Θέμα 6ο) πρακτικό της 
Συγκλήτου του Τ.Ε.Ι. Θεσσαλίας. 

8. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του τα¬ 
κτικού προϋπολογισμού του Ιδρύματος, αποφασίζουμε: 

τον ορισμό διατάκτη δαπανών του Τ.Ε.Ι. Θεσσαλίας 
σε περίπτωση απουσίας ή κωλύματος του Πρύτανη του 
Ιδρύματος ως εξής: 

1. Παναγιώτης Πλαγεράς, Καθηγητής πρώτης βαθμί¬ 
δας, με Α.Δ.Τ. ΑΒ 850294. 

2. Στέφανος Ζαούτσος, Καθηγητής πρώτης βαθμίδας, 
με Α.Δ.Τ. ΑΕ 799615. 

3. Μιχαήλ Βραχνάκης, Καθηγητής πρώτης βαθμίδας, 
με Α.Δ.Τ. ΑΚ 322504. 

4. Λάμπρος Σδρόλιας, Καθηγητής πρώτης βαθμίδας, 
με Α.Δ.Τ.ΑΜ 392771. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 5 Μαρτίου 2018 
Ο Πρύτανης 
ΞΕΝΟΦΩΝ ΣΠΗΛΙΩΤΗΣ 


Αριθμ. 9501 _ (4) 

Καθιέρωση με αμοιβή υπερωριακής, νυκτερινής 
και εξαιρέσιμων ημερών εργασίας του μόνιμου 
προσωπικού και του προσωπικού με σχέση εργα¬ 
σίας Ιδιωτικού Δικαίου του Πρωτοβάθμιου Εθνι¬ 
κού Δικτύου Υγείας (Π.Ε.Δ.Υ.) της 4ης Υ.Πε. Μακε¬ 
δονίας και Θράκης, για το έτος 2018. 

Ο ΔΙΟΙΚΗΤΗΣ ΤΗΣ 4ης ΥΓΕΙΟΝΟΜΙΚΗΣ 
ΠΕΡΙΦΕΡΕΙΑΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1 .Τις διατάξεις του ν. 3329/2005 Εθνικό Σύστημα Υγεί¬ 
ας και Κοινωνικής Αλληλεγγύης (ΦΕΚ 81/Α74.5.2005) 
όπως έχει τροποποιηθεί και ισχύει. 

2. Την υπ'αριθμ. Α2β/Γ.Π.οικ.27694/16.4.2015 (ΦΕΚ 
255/ΥΟΔΔ/17.4.2015) απόφαση του Υπουργού Υγείας 
περί διορισμού του Πλωμαρίτη Ευστράτιου ως Διοικητή 
της 4ης Υ.Πε. Μακεδονίας και Θράκης και την υπ' αριθμ. 
Α2β/Γ.Π.οικ.34899/2017 απόφαση του Υπουργού Υγεί¬ 
ας για την ανανέωση θητείαςτου (ΦΕΚ221/12.5.2017/τ. 
ΥΟΔΔ). 

3. Τις διατάξειςτου άρθρου 88 παρ. 1 του ν. 2071/1992 
(ΦΕΚ 123/τ.Α'), όπως ισχύει. 

4. Το π.δ. 113/2010 (ΦΕΚ 194/τ.Α'/22.11.2010) «Ανά¬ 
ληψη υποχρεώσεων από τους διατάκτες». 

5. Τις διατάξειςτου άρθρου 20 του ν. 4354/2015 (ΦΕΚ 
176/τ.Α'/16.12.2015) «Διαχείριση των μη εξυπηρετού¬ 
μενων δανείων, μισθολογικές ρυθμίσεις και άλλες επεί¬ 
γουσες διατάξεις εφαρμογής της συμφωνίας δημοσιο¬ 
νομικών στόχων και διαρθρωτικών μεταρρυθμίσεων», 
όπως ισχύει. 

6. Τις διατάξειςτου άρθρου 2 και 3 του ν. 4238/2014 
(ΦΕΚ 38/τ.Α717.2.2014) «Πρωτοβάθμιο Εθνικό Δίκτυο 
Υγείας (Π.Ε.Δ.Υ.), αλλαγή σκοπού Ε.Ο.Π.Υ.Υ. και λοιπές 
διατάξεις». 

7. Τις διατάξεις του ν. 4270/2014 (ΦΕΚ 143/τ.Α7 
28.6.2014) «Αρχές δημοσιονομικής διαχείρισης και επο- 
πτείας (ενσωμάτωση της οδηγίας 011/85/ΕΕ) - δημόσιο 
λογιστικό και άλλες διατάξεις. 

8. Τις διατάξειςτου άρθρου 12 του ν. 4316/2014 (ΦΕΚ 
270/τ.Α724.12.2014), όπως τροποποιήθηκε και ισχύει. 

9. Την υπ'αριθμ. Β1 ,α/οικ.94692/20.12.2017 απόφαση 
του Υπουργού Υγείας «Κατανομή πιστώσεων του Προ¬ 
ϋπολογισμού οικονομικού έτους 2018 του Υπουργείου 
Υγείας σε επιμέρους Κωδικούς Αριθμούς Εξόδων (ΚΑΕ)», 
η οποία αναρτήθηκε με ΑΔΑ: 6ΓΕ2465ΦΥΟ- 3ΤΔ. 

10. Την αριθμ. Γ4β/Γ.Π.οικ.95848/27.12.2017 με ΑΔΑ: 
659Θ465ΦΥΟ-ΠΧΦ απόφαση του Υπουργείου Υγείας 
σύμφωνα με την οποία προκαλείται συνολική δαπά¬ 
νη ύψους ενός εκατομμυρίου τετρακοσίων χιλιάδων 
(1.400.000,00 €), (ΚΑΕ 0261 και ΚΑΕ 0263) για αμοιβή 
υπερωριακής, νυχτερινής και εξαιρέσιμων ημερών ερ¬ 


γασίας διακοσίων ενενήντα τριών χιλιάδων (293.000) 
ωρών, για περίπου χίλιους διακόσιους δέκα οκτώ (1218) 
μονίμους υπαλλήλους και υπαλλήλους με σχέση εργασί¬ 
ας ιδιωτικού δικαίου διαφόρων κλάδων και ειδικοτήτων 
των Δομών του Πρωτοβάθμιου Εθνικού Δικτύου Υγείας 
(Π.Ε.Δ.Υ.) της 4ης Υγειονομικής Περιφέρειας Μακεδονίας 
και Θράκης για χρονικό διάστημα από 1.1.2018 έως και 
31.12.2018 (ΦΕΚ 4756/Β729.12.2017). 

11. Το γεγονός ότι οι Δομές του Π.Ε.Δ.Υ. δύναται να 
λειτουργούν σε 24ωρη βάση και για 7 ημέρεςτην εβδο¬ 
μάδα, αποφασίζουμε: 

Εγκρίνουμε την καθιέρωση με αμοιβή υπερωριακής, 
νυχτερινής και εξαιρέσιμων ημερών εργασίας διακο- 
σίων ενενήντα τριών χιλιάδων (293.000) ωρών, ενός 
εκατομμυρίου τετρακοσίων χιλιάδων (1.400.000,00 €), 
για περίπου χίλιους διακόσιους δέκα οκτώ (1218) μονί¬ 
μους υπαλλήλους και υπαλλήλους με σχέση εργασίας 
ιδιωτικού δικαίου διαφόρων κλάδων και ειδικοτήτων 
των Δομών του Πρωτοβάθμιου Εθνικού Δικτύου Υγείας 
(Π.Ε.Δ.Υ.) της 4ης Υγειονομικής Περιφέρειας Μακεδονίας 
και Θράκης, για χρονικό διάστημα από 1.1.2018 έως και 
31.12.2018 για την ομαλή και απρόσκοπτη λειτουργία 
τους σε 24ωρη βάση. 

Διευκρινίζεται ότι η ανωτέρω υπερωριακή εργασία δε 
θα ξεπερνάει ανά υπάλληλο και ανά εξάμηνο τις εκατόν 
είκοσι (120) ώρες για απογευματινή εργασία (πλην των 
πληρωμάτων ασθενοφόρων του Ε.Κ.Α.Β. για τα οποία δε 
θα ξεπερνάει ανά υπάλληλο και ανά εξάμηνο τις διακό¬ 
σιες (200) ώρες), τις ενενήντα έξι (96) ώρες για νυκτερινή 
εργασία και τις ενενήντα έξι (96) ώρες για εργασία κατά 
τις Κυριακές και εξαιρέσιμες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 7 Μαρτίου 2018 

Ο Διοικητής 

ΕΥΣΤΡΑΤΙΟΣ ΠΛΩΜΑΡΙΤΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$|ς.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















